Màscali - Wikipedia

# Màscali

### Di Wikipedia, l'enciclopedìa lìbbira.

Màscali
Muttu:
Nomu ufficiali: | Mascali
Pruvincia: | Catania (CT)
Superfici: | 37 km²
Abbitanti: | 11.075
Dinzitati: | 299 ab./km²
Cumuni cunfinanti: | Ciumifriddu, Giarri, Piemunti, Ripostu, Sant'Arfiu
CAP: | 95016
Prifissu telefònicu: | +095

Màscali è un cumuni di 11.075 abbitanti dâ pruvincia di Catania. Lu nomu "Màscali" veni dû grecu bizantinu Μασχάλη ca signìfica "asciddha" ma macari "rama" e po'èssiri ca si rifirisci a li vaddhuni o ê fitti voschi ca na vôta cuprèvunu tuttu lu so' tirritoriu. Non si canusci cu pricisioni a quannu risali lu primu abitatu, certu è ca lu papa Griòriu Magnu 'nta na so' littra, rifirènnisi a n'anticu munasteru, muntùa Màscali scrivennu: "...Quod est super Maschalas..." (Ca è supra di Màscali). Ntô 1543 lu mpiraturi Carlu V, istituìu la Cuntea di Màscali e li vìscuvi di Catania fôru li so' prupietari 'nzinu ô 1757. Ntô 1815, la cuntea fu spartuta 'n dui quannu Giarri addivintàu cumuni. A lu 6 di nuvèmmiru dû 1928, lu jornu di San Lunardu ancora oggi prutitturi di Màscali, la citati fu cumpletamenti cummigghiata di la lava dû Muncibeddhu e oggi nun resta chiù nenti di l’antica Màscali tranni ca lu quarteri di Sant’Antuninu. Lu centru novu, oggi cchiù vicinu ô mari, è dunca muternu e risali all'anni '30 dû '900.

## [cancia] Quarteri

La Nunziata, Santa Vènnira, lu Funnacheddu, Sant’Anna, Sant’Antuninu, Muntarjanu, lu Puntalazzu, Tagghiaùrza e Portusalvu.

Estrattu di "http://scn.wikipedia.org../../../m/%C3%A0/s/M%C3%A0scali.html"

Catigurìa: Cumuni dâ pruvincia di Catania

##### Views

- artìculu
- discussioni
- Virsioni currenti

##### Attrova

##### Àutri lingui

- Deutsch
- English
- Esperanto
- Suomi
- Français
- Italiano
- Nnapulitano
- Nederlands
- Polski
- Português